\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Prishtinë 20.12.2024

Autoriteti i Konkurrencës i Republikës së Kosovës, mbështetur në nenet 11, 13, 17. të Ligjit Nr. 08/L-056 për Mbrojtjen e Konkurrencës, të Publikuar në Gazetën Zyrtare, datë, 14 Qershor 2022, Udhëzimit Administrativ 02/2023 2023 për Procedurën e Parashtrimit të Kërkesave për Lejimin e Përqendrimit të Ndërmarrjeve shpallë këtë :

NJOFTIM I PËRQENDRIMIT

Autoriteti i Konkurrencës i Republikës së Kosovës me datë; 13.12.2024, me Nr. Prot. 801/24 01/H ka pranuar kërkesën për Njoftim të Përqendrimit përmes Ardian Rexha - Përfaqësues Ligjor nga Deloitte Kosova L.L.C., lidhur me marrjen e kontroll të shumicës së aksioneve me anë të përvetësimit të 75% të kapitalit aksionar nga Çalik Renewables AG( blerës) mbiEV WIND Park Sh.p.k., ( shoqëria target,) dheEUROKOS Holding Sh.p.k., (shitës).

Njoftimi për Përqendrim është i bazuarnëVendimin e Palëve në Përqendrim i lidhur me datë 11.12.2024, me anë të së cilës miratohet në parim Marrëveshja për Investim dhe Përvetësim të Aksioneve, e cila do të lidhet ndërmjet Shoqërisë Target dhe Themeluesit në njërën anë, dhe Investitorit në anën tjetër,për përvetësimin e 75% të kapitalit aksionar në Shoqërisë Target nga ana e Investitorit.

**Palët në Përqendrim:**

**Çalik Renewables AG**, **(Investitori),** është ndërmarrje e sapo themeluar për qëllime të këtij transaksioni, e cila është shoqëri me përgjegjësi të kufizuara, regjistruar pranë regjistrit tregtar në Kantonin e Lucernit, Zvicër me numër unik identifikues (NUI): CHE-477.476.316 dhe me adresë të regjistruar në Stegmattstrasse 1, 6033 Buchrain, Lucern, Zvicër. Çalik AG nuk ka prezencë direkte në tregun e Republikës së Kosovës, mirëpo është prezentë përmes ndëmarrjes së ndërlidhur Kosovo Çalik Limak Energy SH.A., me numër unik identifikues (NUI): 811271014, e cila si aktivitet kryesor ka mbështetjen e shoqërive të tjera aksionare që i zotëron si në vijim: Kompaninë Kosovare për Distribuim me Energji Elektrike SH.A. (“**KEDS**”) dhe Kompaninë Kosovare për Furnizim me Energji Elektrike SH.A. (“**KESCO**”) e që të gjitha këtë shoqëri janë pjesë e Çalik Enerji Sanayi ve Ticaret Anonim Sirketi (“**Çalik Group**”).

**EUROKOS Holding Sh.p.k., (shitësi),** shoqëri me përgjegjësi të kufizuar e themeluar dhe ekzistuese sipas ligjeve të Kosovës, me numër unik identifikimi (NUI): 810520115 me adresë të regjistruar në Rr. Migjeni, Nr.23/1, Prishtinë Republika e Kosovës. Eurokos është pronare 100% e shoqërisë target.

**EV WIND Park Sh.p.k. (targeti)**, shoqëri me përgjegjësi të kufizuar e themeluar dhe ekzistuese sipas ligjeve të Kosovës, me numër unik identifikimi (NUI): 810734568, me adresë të regjistruar në Rr.Agim Ramadani, Nr.125, kati 2/4 Prishtinë, Republika e Kosovës. Aktiviteti primar i shoqërisë target, është prodhimi i energjisë elektrike, aktivitete të tjera përfshijnë edhe transmetimin e energjisë elektrike, grumbullimi i mbeturinave jo të rrezikshme dhe të rrezikshme dhe aktivitete tjera.

Autoriteti, fton palët e interesuara të shprehin opinionet e tyre për transaksionin e njoftuar. Opinionet mund të dërgohen pranë Autoritetit të Konkurrencës së Republikës së Kosovës, me Adresë Rr. Migjeni kati VI [ish objekti i bankës së Lubjanës] Nr. tel :+381 /0/ 38 200 10982, apo në email adresën: info.konkurrenca@rks-gov.net, në afatin prej 15 ditëve nga dita e publikimit në webfaqe të AKRK-së.